

**KLAIPĖDOS MIESTO SAVIVALDYBĖS**

**ADMINISTRACIJOS DIREKTORIUS**

**ĮSAKYMAS**

**DĖL VIETOVĖS LYGMENS TERITORIJŲ PLANAVIMO DOKUMENTO KOREKTŪROS RENGIMO TIKSLŲ**

Nr.

Klaipėda

Vadovaudamasis Lietuvos Respublikos teritorijų planavimo įstatymo 24 straipsnio 5 dalimi ir Klaipėdos miesto savivaldybės administracijos direktoriaus 2021 m. birželio 2 d. įsakymu Nr. AD2‑955 „Dėl pritarimo vietovės lygmens teritorijų planavimo dokumento koregavimo iniciatyvai“:

1. Nustatau, kad pradedama rengti vietovės lygmens teritorijų planavimo dokumento – teritorijos tarp Herkaus Manto, S. Daukanto, I. Kanto ir J. Janonio gatvių specialiajame plane suformuotų naujų žemės sklypų detaliojo plano, patvirtinto Klaipėdos miesto savivaldybės valdybos 2002 m. gegužės 2 d. sprendimu Nr. 245 „Dėl teritorijos tarp Herkaus Manto, S. Daukanto, I. Kanto ir J. Janonio gatvių specialiajame plane suformuotų naujų žemės sklypų detaliojo plano patvirtinimo“, korektūra suplanuotos teritorijos dalyje, žemės sklypui Pievų Tako g. 14 (koreguojamame detaliajame plane pažymėtas Nr. 23). Korektūros rengimo tikslai – nekeičiant žemės sklypo pagrindinės žemės naudojimo paskirties ir naudojimo būdo, nepažeidžiant įstatymų ir kitų teisės aktų reikalavimų, aukštesnio lygmens kompleksinio ar specialiojo teritorijų planavimo dokumentų sprendinių, koreguoti teritorijos naudojimo reglamentus.

2. Įpareigoju Urbanistikos ir architektūros skyrių parengti planavimo darbų programą ir teritorijų planavimo proceso inicijavimo sutarties projektą bei pateikti teritorijų planavimo dokumento korektūros rengimo iniciatoriams.

3. Įpareigoju Urbanistikos ir architektūros skyrių paskelbti šį įsakymą Klaipėdos miesto savivaldybės interneto svetainėje ir Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje (TPDRIS).

Šis įsakymas gali būti skundžiamas Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administraciniam teismui, skundą (prašymą) paduodant bet kuriuose šio teismo rūmuose, per vieną mėnesį nuo šio įsakymo paskelbimo dienos.

|  |  |
| --- | --- |
| Savivaldybės administracijos direktorius | Gintaras Neniškis |